

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 28.decembrī Nr.527

 (protokols Nr.20, 10.p.)

**Par telpu nomas līguma pagarināšanu**

Priekuļu novada pašvaldības dome izskata Vārds Uzvārds (turpmāk – Iesniedzējs), 2020.gada 3.decembra iesniegumu (reģ. 03.12.2020. Priekuļu novada pašvaldībā ar Nr.3.1-5.2/2020-4336) par neapdzīvojamo telpu nomas līguma telpu Rūpnīcas ielā 17A, Liepā, Liepas pagastā, Priekuļu novadā, nomas līguma pagarināšanu.

Izvērtējot pašvaldības rīcībā esošo informāciju, konstatēts:

1. Priekuļu novada pašvaldībai pieder nekustamais īpašums Rūpnīcas iela 17A, Liepā, Liepas pagastā, Priekuļu novadā, kas sastāv no zemes 0,2219 ha platībā un nedzīvojamās ēkas. Īpašuma tiesības nostiprinātas Liepas pagasta zemesgrāmatas nodalījumā 100000576995.
2. Neapdzīvojamā telpa Nr.16 8,1 m2 platībā Rūpnīcas ielā 17A, Liepa, Liepas pagasts, Priekuļu novads, no 2014.gada 30.decembra līdz 2020.gada 31.decembrim iznomāta Iesniedzējam saimnieciskās darbības – apavu remontu veikšanai.
3. Likuma “Par pašvaldībām” 14.panta otrās daļas 3.punkts nosaka, ka lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu.
4. Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 18.punkts nosaka, ka Iznomātājam, ievērojot sabiedrības intereses un lietderības apsvērumus, ir tiesības izlemt, vai pagarināt attiecīgā nomas līguma termiņu (nerīkojot izsoli) vai iznomāt nomas objektu citam nomniekam šajos noteikumos noteiktajā kārtībā. Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu – nav ilgāks par 30 gadiem, izņemot gadījumu, kad nomas objektu iznomā publiskas funkcijas vai deleģēta valsts pārvaldes uzdevuma veikšanai.
5. Iesniedzējam nav nomas maksas parāda.
6. Lai neapdzīvojamo telpu Nr.16 nodotu ilgtermiņa nomā, veikts neatkarīga vērtētāja nomas maksas tirgus novērtējums, kas noteikts 10,00 EUR/mēnesī.

Ņemot vērā iepriekš minēto un pamatojoties uz likuma „Par pašvaldībām” 14.panta pirmās daļas 2. punktu, otrās daļas 3.punktu, 21.panta pirmās daļas 14.punkta b) apakšpunktu un otro daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 18.punktu, Tautsaimniecības komitejas 2020.gada 17.decembra atzinumu (protokols Nr.12), elektroniski balsojot tiešsaistē, PAR –12 (Elīna Stapulone, Aivars Tīdemanis, Normunds Kažoks, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Pagarināt nomniekam Vārds Uzvārds, saimnieciskā darba veicēja reģ.nr. \_\_\_\_\_\_\_\_\_\_\_ adrese: \_\_\_\_\_\_\_\_\_\_\_\_\_\_, neapdzīvojamo telpu nomas līgumu par telpas Nr.16 8,1 m2 platībā, Rūpnīcas ielā 17A, Liepā, Liepas pagastā, Priekuļu novadā, iznomāšanu apavu remontu veikšanai.
2. Nomas līguma darbības termiņš no 2021.gada 1.janvāra līdz 2026.gada 31.decembrim.
3. Noteikt nomas maksu 10,00 EUR/ mēnesī par iznomāto neapdzīvojamo telpu, saskaņā ar neatkarīga vērtētāja nomas maksas vērtības noteikšanu.
4. Atbildīgā par lēmuma izpildi nekustamā īpašuma speciāliste L.S. Berovska.
5. Kontroli par lēmuma izpildi veic Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone